Versprei vreugde - Voelgoed
Tuis Vroue wat Glo Hennie Stander Versprei vreugde
Regter Keith Davison is 94 jaar oud en bly in Morris, Minnesota (V.S.A.). Sy vrou Evelyn is in April 2016 oorlede net voor die 66ste herdenking van hul huwelik.
Hy was daarna baie eensaam en het baie gehuil. Toe besluit hy om 'n baie groot swembad vir die buurt se kinders in sy agterplaas te bou. Die kinders kan verniet kom swem. Die enigste voorwaarde is dat jong kinders deur 'n ouer of 'n grootouer vergesel moet wees. Nou wemel dit in die dag van kinders by Regter Davison se huis. Oral hoor en sien jy net kinders speel. Dit voel vir Regter Davison of sy huis skielik weer lewe gekry het. Een van die buurt se mense sê dat Regter Davison vreugde deur die buurt versprei.
Paulus vertel dat Filemon ook vreugde in ander mense se lewens bewerk het:
Jou liefde het vir my groot vreugde en bemoediging gebring, omdat jy, broer, die harte van die gelowiges verkwik het.